CELEX: 32016D0398
Language: bg
Date: 2016-03-16 00:00:00
Title: Решение за изпълнение (ЕС) 2016/398 на Комисията от 16 март 2016 година за разрешаване на пускането на пазара на обработен с UV-лъчи хляб като нова храна съгласно Регламент (ЕО) № 258/97 на Европейския парламент и на Съвета (нотифицирано под номер С(2016) 1527)

18.3.2016   
            
            
               BG
            
            
               Официален вестник на Европейския съюз
            
            
               L 73/107
            
         РЕШЕНИЕ ЗА ИЗПЪЛНЕНИЕ (ЕС) 2016/398 НА КОМИСИЯТА
   от 16 март 2016 година
   за разрешаване на пускането на пазара на обработен с UV-лъчи хляб като нова храна съгласно Регламент (ЕО) № 258/97 на Европейския парламент и на Съвета
   
      
         (нотифицирано под номер С(2016) 1527)
      
   
   (само текстът на шведски език е автентичен)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (1), и по-специално член 7 от него,
   като има предвид, че:
   
               (1)
            
            
               На 12 февруари 2014 г. дружеството Viasolde AB — производител на оборудването за обработка с ултравиолетови (UV) лъчи, отправи искане към компетентните органи на Финландия за пускане на пазара на обработен с UV-лъчи хляб като нова храна по смисъла на член 1, параграф 2, буква е) от Регламент (ЕО) № 258/97. Целта на обработката с UV-лъчи е да се увеличи съдържанието на витамин D в хляба, което означава, че хранителната стойност на хляба ще се различава значително от хранителната стойност на изпечения по традиционен метод хляб.
            
         
               (2)
            
            
               На 14 март 2014 г. компетентният орган на Финландия за оценка на храните издаде доклад за първоначална оценка. В посочения доклад органът стигна до заключението, че обработеният с UV-лъчи хляб отговаря на критериите за нови храни, определени в член 3, параграф 1 от Регламент (ЕО) № 258/97.
            
         
               (3)
            
            
               На 19 март 2014 г. Комисията препрати доклада за първоначална оценка на другите държави членки.
            
         
               (4)
            
            
               В 60-дневния срок, предвиден в член 6, параграф 4, първа алинея от Регламент (ЕО) № 258/97, бяха представени обосновани възражения.
            
         
               (5)
            
            
               На 13 ноември 2014 г. Комисията проведе консултации с Европейския орган за безопасност на храните (ЕОБХ), като поиска от него да направи допълнителна оценка на обработения с UV-лъчи хляб като нова храна в съответствие с Регламент (ЕО) № 258/97.
            
         
               (6)
            
            
               На 11 юни 2015 г. в своето „Научно становище относно безопасността на обработения с UV-лъчи хляб като нова храна“ (2) ЕОБХ заключи че хлябът, обогатен с витамин D2 посредством обработка с UV-лъчи, е безопасен при предвидените условия на употреба.
            
         
               (7)
            
            
               Поради това становището дава достатъчно основание да се твърди, че като нова храна обработеният с UV-лъчи хляб отговаря на критериите, определени в член 3, параграф 1 от Регламент (ЕО) № 258/97.
            
         
               (8)
            
            
               С Регламент (ЕО) № 1925/2006 на Европейския парламент и на Съвета (3) се определят изискванията относно влагането на витамини, минерали и някои други вещества в храните. Употребата на обработен с UV-лъчи хляб следва да бъде разрешена, без да се засягат изискванията, определени в посоченото законодателство.
            
         
               (9)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Обработеният с UV-лъчи хляб, описан в приложение I, може да бъде пускан на пазара като нова храна при максимално съдържание на витамин D2 от 3 μg на 100 g, без да се засягат специалните разпоредби на Регламент (ЕО) № 1925/2006.
   Член 2
   Към наименованието на храните, изписано върху етикетите, се добавя следният текст: „съдържа витамин D, получен при обработка с UV-лъчи“.
   Член 3
   Адресат на настоящото решение е Viasolde AB, Dalstigen 4, 262 63, Ängelholm, Sweden.
   
      Съставено в Брюксел на 16 март 2016 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 43, 14.2.1997 г., стр. 1.
   
      (2)  EFSA Journal (Бюлетин на ЕОБХ), 2015; 13(7):4148.
   
      (3)  Регламент (ЕО) № 1925/2006 на Европейския парламент и на Съвета от 20 декември 2006 г. относно влагането на витамини, минерали и някои други вещества в храните (ОВ L 404, 30.12.2006 г., стр. 26).
   
      ПРИЛОЖЕНИЕ
      
         СПЕЦИФИКАЦИЯ НА ОБРАБОТЕН С UV-ЛЪЧИ ХЛЯБ
      
      
         Определение:
      
      Обработеният с UV-лъчи хляб представлява заквасени с мая хляб и хлебчета (без заливка), които след изпичане се подлагат на обработка с ултравиолетово лъчение с цел превръщане на ергостерола във витамин D2 (ергокалциферол).
      Ултравиолетово лъчение: процес на облъчване с ултравиолетова светлина при дължина на вълната в диапазона 240—315 nm в продължение на най-много 5 секунди и входна енергия 10—50 mJ/cm2.
      
         Витамин D2:
      
      
                  Химично наименование
               
               
                  (5Z,7E,22E)-3S-9,10-секоергоста-5,7,10(19),22-тетраен-3-ол
               
            
                  Синоним
               
               
                  Ергокалциферол
               
            
                  CAS №
               
               
                  50-14-6
               
            
                  Молекулна маса
               
               
                  396,65 g/mol
               
            
         Съдържание:
      
      
                  Витамин D2 (ергокалциферол) в крайния продукт
               
               
                  0,75-3 μg/100 g (1)
                  
               
            
                  Мая в тестото
               
               
                  1-5 g/100 g (2)
                  
               
            
         (1)  EN 12821, 2009, Европейски стандарт.
      
         (2)  Калкулация на рецептата.